**B. Osobitná časť**

**K Čl. I**

**K bodu 1**

Mení sa odkaz v poznámke pod čiarou, pretože delegovanou smernicou Komisie (EÚ) 2021/1206 z 30. apríla 2021, ktorou sa mení príloha III k smernici Európskeho parlamentu a Rady 2014/90/EÚ o vybavení námorných lodí, pokiaľ ide o uplatniteľnú normu pre laboratóriá používané orgánmi posudzovania zhody pre vybavenie námorných lodí (Ú. v. EÚ L 261/45, 22. 7. 2021) (ďalej len „delegovaná smernica“) bol odkaz na normu „EN ISO/IEC 17025:2005“ nahradený odkazom na normu „EN ISO/IEC 17025“. Ak ide o právny predpis, ktorým sa do právneho poriadku Slovenskej republiky preberá právne záväzný akt Európskej únie, ktorý odkazuje na technické normy, možno v poznámke pod čiarou odkazovať na technické normy. V poznámke pod čiarou sa uvedie označenie, číslo a názov technickej normy a triediaci znak technickej normy v zátvorke v súlade s platnou sústavou slovenských technických noriem s použitím nedatovaných odkazov na technické normy. Z tohto dôvodu je v poznámke pod čiarou uvedený nedatovaný odkaz na technickú normu.

**K Bodu 2**

Doplnila sa transpozičná príloha.

**K Čl. II**

Navrhuje sa účinnosť nariadenia vlády Slovenskej republiky k 31. januáru 2022, aby bol dodržaný termín na prebratie delegovanej smernice.